کوئٹہ (آن لائن) بلوچستان نا جتا جتا علاقہ غاتیٹی طوفانی پِر تا چر برجا ءِ، پِر تیان کیہی علاقہ غاتیٹی نوکاپ بس وخت اس کہ پِر تیان کیہی علاقہ غاتے دِیر ہرفے وخت اس کہ جتا جتا ضلع غاتا کیہی خلق غاتا کسر تے دیر درے اوفتتون ڈغاری رابطہ کاٹ مس۔ لسبیلہ ٹی کوئٹہ کراچی شاہراہ او سبی شاہراہ بی بی نانی آ بحالی نا کاریم برجا ءِ ولے ٹریفک داسکان کن بحال مننگ کتو، مکران ڈویژن ان ہم کل علاقہ غاتیٹی نوکاپی حالیت اسے و بھلو بھسکاری مننگ اٹی ءِ، ڈھاڈر نا دریائے ناڑی مٹھڑی ویئر نا ہند آ بھاز زیات ءُ نوکاپ اس بس، صوبائی حکومت او سبی نا ضلعی انتظامیہ ایمر جنسی نا حالیت اٹ علاقہ نا باتی تے رکھوک ءُ ہند آتیا دننگ نا اپیل کرے۔
